રાજકોટ જિલ્લાના વિવિધ તાલુકાનાં મામલતદારો દ્વારા આવતીકાલથી ડોમીસાઇલ સર્ટીફિકેટની ખરાઇ પ્રક્રિયા હાથ ધરવામાં આવનાર છે. તો સંબંધિત તમામ વિદ્યાર્થીઓ/વાલીઓએ જરૂરી તમામ આધારો સાથે સમયસર હાજર રહેવા ડોમીસાઇલ સર્ટીફિકેટ ચકાસણી સમિતિના અધ્યક્ષ અને પ્રાંત અધિકારી રાજકોટ શહેર -2, પી.આર. જાનીની યાદીમાં જણાવાયું છે. રાજકોટ શહેર પુર્વ અને રાજકોટ તાલુકા માટે નાયબ કલેકટર, રાજકોટ શહેર -2(જુની કલેકટર કચેરી ખાતે) તા. 2 ઓગષ્ટ 2018ના રોજ સવારે 11 કલાકથી બપોરે 1 કલાક દરમીયાન, જયારે બપોરે 3 કલાકથી સાંજના 5 કલાક સુધી લોધીકા, પડધરી, કોટડાસાંગાણી, જસદણ અને વિંછીયા તાલુકા માટે ખરાઇની કામગીરી હાથ ધરાશે. તેજ રીતે રાજકોટ શહેર પશ્ચિમ ગોંડલ તાલુકા માટે તા. 3જી ઓગષ્ટના રોજ નાયબ કલેકટર, રાજકોટ શહેર -2(જુની કલેકટર કચેરી ખાતે) સવારે 11 કલાકથી બપોરે 1 કલાક દરમીયાન, જયારે બપોરે 3 કલાકથી સાંજના 5 કલાક સુધી ગોંડલ તાલુકા માટે ખરાઇની કામગીરી હાથ ધરાશે. તા. 4 ઓગષ્ટના રોજ આજ સ્થળે રાજકોટ દક્ષિણ માટે સવારે 11 કલાકથી બપોરે 1 કલાક દરમીયાન, જયારે બપોરે 3 કલાકથી સાંજના 5 કલાક સુધી ધોરાજી, ઉપલેટા, જામકંડોરણા અને જેતપુર તાલુકા માટે ડોમીસાઇલ સર્ટીફિકેટ ખરાઇની પ્રક્રિયા હાથ ધરાશે. જેની સબંધિત વિદ્યાર્થીઓ/વાલીઓએ નોંધ લેવી.